Järgnev saade on valminud tänu J.Meyeri teenistuspartnerite toele
Ära lepi keskpärasusega,
kui Jumal on kutsunud sind suurepärasuse jaoks.
Tead, mida sõna "keskpärane" tähendab?
Elada edu ja läbikukkumise vahepeal.
IGAPÄEVAELU RÕÕMUD
Õpi midagi iseenda kohta.
Kui paljudele tundub see pisut põnev?
Ma ei tea, kas ma isegi oleksin järgnevaks valmis,
aga teen selle ettepaneku ikka,
juhuks kui peaksite minust oma arengu poolest eespool olema.
Kui oled tõeliselt julge ja valmis kogema alandumist,
palu mõnel lähedasel sõbral või pereliikmel öelda sulle,
millisena nemad sind näevad?
Mõtlen, kas mul on nii armastavat pereliiget või sõpra,
kellelt julgeksin midagi sellist küsida.
Sest sul pole ju aimugi, mis sealt tulla võib!
Küsid kelleltki: "Mis on sinu meelest mu tugevused
ja millised ka mu nõrkused?"
Tehes seda Dave'ga, on hea asi see, et...
Ma küll ei tea, kuidas täpselt Jumal Dave'i kokku pani,
aga ta on just selline, mida ma vajasin, et jääda ellu.
Ütlesin talle alles hiljaaegu:
"Kui sa saaks minu juures muuta mida iganes
või on midagi, mille kallal sa tahad, et ma rohkem töötaks enda juures,
siis mis see oleks?"
Ja ta vastas: "Mitte midagi,
sest sa meeldid mulle sellisena nagu sa oled."
Küll on tore, et ta minu käest sama ei küsinud,
sest ma oleks talle hoobilt pika nimekirja ette kandnud.
Päriselt ka.
Nii et, ta on mulle suureks eeskujuks.
Üks asi, mida teha, et lisada oma elule pisut särtsu,
on õppida tundma oma keha pisut rohkem.
Tead, sa oled täiega imeline!
Tõsiselt - oleme imeliselt ja kardetavalt loodud.
Mine internetti ja pane otsingusse: "Inimkeha funktsioneerimine".
Sinu ihus on u 6 liitrit verd,
mis ringleb läbi su keha kolm korda minutis.
Kogu su veri läbib kogu su keha kolm korda minutis.
Wau!
Su veri läbib su keha u 19 000 km päevas.
See ongi see, mis mulle meeldib - wau!
Wau!
Tead mis?
Jumal tahab, et elaksime ühe valjema "Wau!"'ga.
Me vajame suuremat "Wau!"d.
Su süda lööb 35. miljonit korda aastas.
Tundub, et järjest paremaks läheb.
Sinu ihus on 96 500 km jagu veresooni.
On see alles äge!
Tunnen, et pean minema mõne teise teema juurde.
Ära lase oma suhetel minna hapuks.
Eriti veel abielus.
Ja ära pane kogu vastutust asja elus hoidmise eest
teise inimese õlgadele.
Teine viis, kuidas muuta igat oma päeva paremaks -
keeldu leppimast vähemaga kui vaid parima eluga.
Keeldu leppimast.
1. Moosese 11:31 Mulle meeldib rääkida sellest.
Rääkisin sellest ka naistekonverentsil kaks nädalat tagasi.
"Ja Terah võttis oma poja Aabrami ja Haarani poja Loti, oma pojapoja,
ja Saarai, oma minia, oma poja Aabrami naise,
ja lahkus koos nendega Kaldea Uurist, et minna Kaananimaale..."
Kuhu nad olid teel? - Kaananimaale!
"...ja nad jõudsid Haaranini ning jäid sinna elama."
Wau! Milline õppetund see alles on!
Huvitav, kui palju on inimesi, kes alustavad ühe asjaga,
kuid väsivad ja tüdivad siis mingil hetkel ära
ning lepivad millegagi,
mis pole päris see, mida nad oleksid tahtnud,
kuid mille osas nad usuvad, et suudavad seda taluda.
Kas sa elad ka elu, mida lihtsalt talud?
Või on sul elu, mida oled tõesti tahtnud?
Oled sa tõesti kiirteel elu suunas, mille eest Jeesus oma elu andis?
Või oled lihtsalt jäänud kuhugile pidama?
Neid inimesi on palju, kes lihtsalt lepivad millegiga.
Kui elad keset Kansast, aga tahaksid elada ookeani ääres,
siis ära väsi poolel teel, otsustades asuda elama jõe äärde.
Ära lepi keskpärasusega,
kui Jumal on kutsunud sind suurepärasuse jaoks.
Tead, mida sõna "keskpärane" tähendab?
Elada edu ja läbikukkumise vahepeal.
Sa ehk ei nimeta end läbikukkujaks,
aga sa ei nimeta end edukaks samuti mitte.
Kui su eesmärk on abielludes armastada oma kaasat tingimusteta,
siis ära lepi vaid tema talumisega.
Wau!
Kui oled otsustanud uurida Jumala Sõna,
sest tahad tunda oma Piiblit ja veelgi enam Jumalat,
siis ära lepi vaid ühe peatüki lugemisega päevas,
arvestades seda kui ajaks Jumalaga.
Kui soovid kaotada 10 kg,
ära lepi 2 kg kaotamisega vaid seetõttu, et kõht läks tühjaks.
Võttes tagasi nii need 2 kg ja enamgi veel.
Mängime hetkeks "Mis oleks, kui..." mängu.
Mis oleks, kui otsustaksid täna
anda Jumalale endast kõik?
"Nii ongi - annan endast kõik!"
Mis oleks, kui seisaksid probleemidega silmitsi,
selle asemel, et põgeneda nende eest?
Kui erinev me elu juba aasta pärast oleks,
kui hakkaksime tõeliselt erinevate asjadega silmitsi seisma,
selle asemel, et nende eest peitu pugeda
ja loota, et need kaovad iseenesest.
Mis oleks, kui otsustaksid tänasest lõpetada asjade edasi lükkamise?
Wau!
Mis oleks, kui nõuaksid endalt parimat,
selle asemel, et leppida keskpärasega?
Mis oleks, kui sa ei ütleks enam kunagi
midagi negatiivset?
Kujutad sa ette, kuidas see võiks muuta su elu?
Kui sa enam mitte kunagi...
Kui sa enam mitte kunagi ei nuriseks millegi pärast.
Mis oleks, kui tõesti usuksid, et saatan on valetaja
ega kuulaks teda enam kunagi?
Piibel on täis kirjakohti, mis räägivad endast parima andmisest
Pead armastama Jumalat kogu oma südamest, hingest ja jõust.
Me ei saa olla poole kohaga kristlased.
Tegu pole vaid pühapäeva hommikuse ettevõtmisega,
vaid see nõuab sinult kõik.
Te siinolijatena mõistate seda, sest siin on ju praegu reede hommik.
Eeldavasti tulete tagasi ka täna õhtul ja terve homse päeva,
minnes veel pühapäeva hommikul kirikusse ka.
Tahan lugeda 2. Timoteose 2:15 (laiendatud tõlkes):
"Õpi, ole innukas ja anna endast parim,
et osutuda Jumala ees kõlblikuks
ja katsumustes läbikatsutuks töötegijaks,
kel pole vähimatki põhjust häbeneda."
Kas pole hea?
Anna endast parim!
Olen viimastel aegadel seda sageli öelnud
ja ütlen ka teile -
ma ei tea, mida me enda arvates siin maa peal teeme,
kuid see aeg, mille siin veedame,
on igavikuga võrreldes nii haletsusväärselt lühike.
Meie aga jääme kinni kõikvõimalikesse asjadesse,
mis tegelikult pole üldse olulised.
Seetõttu peaksime veetma rohkem oma siinsest ajast sellele,
et valmistuda sealseks ajaks igavikus.
Aamen?
Ma ei tea, mida sa arvad,
kuid ma usun, et Jeesus tuleb peagi tagasi.
Enam pole just väga palju tunnusmärke,
mis ootaks veel oma täitumist.
Ma ei tea, sünnib see mu eluajal või mitte,
kuid kogen, et see sünnib varsti.
Ütled: "Noh, apostel Paulus arvas ka, et see sünnib varsti!"
No võrreldes tolle ajaga
on tänane päev sellele oluliselt lähemal.
Investeeri iseendasse.
Kui sul on halb päev, siis mine ja tee midagi enda heaks.
Selle seedimine võtab nüüd aega, mis?
Kuid me lihalik loomus on nii rumal,
et kui meil on halb päev, siis me kui tahaks karistada ennast,
et muuta asja veelgi hullemaks.
"Aga mida ma saaks enda heaks teha?
Ma ei saa ju iga halva päeva korral ostlema minna!"
Ma ei räägigi arutust käitumisest,
kuid kui sul on halb päev, siis mine kasvõi välja jalutama.
Jalutasin isegi eile hommikul
ja tänasin Jumalat millegi eest, mille eest pole Teda kunagi tänanud.
Ütlesin: "Aitäh Sulle Jumal värvide eest!"
Kujuta ette, kui kõik oleks vaid ühte värvi!
Sest isegi, kui tegu oleks su lemmikvärviga,
läheks lõpuks ikka igavaks.
Värvid!
Maailmas on nii palju erinevaid värve!
Vaid üks jalutuskäik võib panna sind mõistma,
kui imeline Jumal on!
Kui aga mõistad, kui imeline Jumal on,
muudab see ka kõige hullema halva päeva paremaks.
Nii et, ära kössita seal kodus mõeldes vaid oma probleemile,
vaid mine välja ja kõnni pisut ringi!
Joo tassike teed või kohvi, kui need sulle maitsevad.
Tee midagi!
Mine pediküüri.
Dave muide käib ka pediküüris.
Juhuks, kui mõni meestest mõtleb: "No pediküüri ma nüüd küll ei lähe!"
Sul pole aimugi, millest sa ilma jääd!
Jalamassaaž on ikka tõeliselt mõnus.
1. Korintlastele 6:19-20
"Või kas te ei tea, et teie ihu on teis oleva Püha Vaimu tempel,
kelle te olete saanud Jumalalt, ning et teie ei ole iseenese päralt?
Sest te olete kallilt ostetud.
Austage siis Jumalat oma ihus!"
Seega,
olen kedranud seda mitmeid aastaid, kuid teen seda edaspidigi -
investeeri iseendasse ja kanna enda eest paremat hoolt!
Kuluta pisut rohkem raha, et osta hea kvaliteediga toitu.
Investor ei oota kunagi kasumit,
kui ta pole esmalt investeerinud midagi.
Kuula!
Ära ootagi, et su hea tervis ja hea enesetunne püsivad,
kui sa ei investeeri grammigi iseenda eest hoolitsemisesse.
Usun, et see on miski, mida lausa Piibel käsib teha.
Ja usu mind - sul saab olema palju vähem halbu päevi,
kui teed midagi selleks, et tunda end igapäevaselt paremini.
Sest misk ei riku paremat päeva rohkem
kui pidev halb enesetunne.
Aamen?
"Oo, ma olen nii väsinud!"
Oh aeg! Olen sellest juba nii palju rääkinud,
et peaksin mõne muu teema leidma.
Muretse vähem
ja kõrvalda kogu stress.
Just! Aidake mul jutlustada.
Psalmid 37:1: "Ära muretse."
Kord, kui selle Psalmi põhjal kõnelesin,
hüppas üks naine püsti ja hõikas: "Mina see olen - õde muretseja!"
Me muretseme nii palju kõige maailmas toimuva pärast.
"Mida küll teha? Kõik on nii õelad ja kurjad!"
Kuid uskugem ikka Piiblit, mis ütleb: "Ära ärritu kurjadest;
ära kadesta neid, kes teevad ülekohut,
sest need niidetakse peagi nagu hein ja nad närtsivad nagu haljas rohi!"
Jumal kannab hoolt me eest.
See ei tähenda, et meil poleks oma osa täita,
aga kui oma Piiblist üldse midagi aru saan,
siis see on see,
et mis iganes ka maailmas ei juhtuks, Jumal kannab hoolt oma rahva eest.
Nii et, kui minult küsitakse:
"Mida te kostate kõigi nende kohutavate asjade kohta?",
on kõige olulisem see, et kui oled teinud kõik endast sõltuva..
Ära oota, et Jumal aitab sind, kui oma osa tegemata jätad.
Kui aga oled teinud oma osa,
võid olla alati kindel, et Jumal kannab hoolt su eest.
Sest Ta teeb seda.
Aamen?
See on üks põhjusi,
miks julgustame inimesi minema hääletama.
Ütled: "Mu valitut ei valita nagunii..."
Vahet pole - mine sellest hoolimata hääletama,
sest kui hääletad, saab Jumal vähemalt kaitsta sind.
Sa oled teinud oma osa ja täitnud oma kodaniku kohust.
Kui sa aga ei hääleta, ära ka vingu kõige üle, mis toimub.
Me mõtleme alati: "Nemad peavad asjad korda ajama."
Kes see "nemad" on?
Meie oleme need "nemad".
Lõpeta muretsemine ja asjade pärast pahane olemine.
Miks inimesed ei tee enamat iseenda jaoks?
Kui ütlesin, et peaksid tegema rohkem iseenda jaoks,
oli saalis täis vaikus. Miks?
Kristlasena võib sul olla tasakaalust väljas arusaam sellest,
mida tähendab elada ohvrimeelset elu.
Roomlastele 12:1 ütleb:
"Nüüd kutsun ma teid üles tooma oma ihud Jumalale
elavaks, pühaks ja meelepäraseks ohvriks."
Johannese 10:10 aga ütleb, et Jeesus tuli selleks,
et meil oleks elu ja oleks seda ülirohkesti.
Seega, üks kirjakoht ütleb mulle, et pean ohverdama kõik
ning teine kirjakoht käsib mul nautida oma elu nii palju,
et see voolaks rikkalikult lausa üle.
Paulus ütles, et me vajame Jumala Sõna täit nõu.
Nii et, kui su elus puudub tasakaal
ja sa oled Jumala printsiipide osas ühes või teises kraavis,
siis see toob vaid jama kaela.
Me vajame tasakaalu.
Ma võin ohverdada, kui on tarvis ohverdada,
aga ma otsustasin juba 20. a. tagasi, et ma kavatsen ka nautida oma elu.
Sest usun, et miski ei aja saatanat nii marru,
kui see, kui naudid igat päeva, mille Jumal sulle kingib.
Nii püüangi aidata sind, et sul poleks üks halb päev teise järel,
kuniks neist saab halb nädal, kuu või aasta.
Ja kui sa valvel pole, siis ka halb elu.
Seetõttu tuleb see juba aegsasti peatada,
enne, kui see üldse hakkab maad võtma.
Lõpetan osade mõtetega välja astumisest
ja mitte hirmu all elamisest
mõttega: "Mis küll saab, kui paadist välja astun
ja pisut seiklen?"
"Käin iga päev tööle minnes ühte sama teedpidi
ja mul on sellest nii kõrini, et võiksin lausa karjuda.
Aga ega ma teist teedpidi ka lähe, sest eksin veel ära ja siis..."
Mulle meeldivad need uued teksad, mida kõik kannavad,
aga ma ise ei hakka seda tegema.
Ma küll ostsin endale ka ühe paari,
aga see ei tundunud päris minu rida kanda aukudega teksaseid.
Ajasin need korra isegi jalga
ja küsisin Dave'lt, kuidas talle meelib?
Ta ütles:
"See ikka pole päris sina."
"Peaksid need parem ära andma."
Kuid ma otsustasin olla seikluslik!
Tead miks?
Sest mu ülistusmeeskonnad kannavad selliseid!
Nii olengi ma kõigi poolt!
Tõsiselt!
See, on su teksad aukudega või mitte, ei mõjuta su võidmist.
Küll aga mõjutab su süda su võidmist.
Seetõttu peame olema väga valvel,
et me ei jääks kinni oma vanuse lõksu!
Ma püüan sind aidata praegu.
Ära ole mingi hapukurgi näoga kristlane,
kes mõistab hukka kõiki, kes pole sinusugused,
mõeldes: "Meie küll nii ei tee!"
Võta pisut vabamalt!
Lõpeta teiste kritiseerimine ja hukka mõistmine
vaid seetõttu, et nad pole nagu sina.
Ole sina nii nagu sulle mugav on
ja lase teistel olla nii nagu neil mugav on.
On lausa hämmastav, mida Jumal inimeste eludes teeb,
kui nad vaid välja astuvad ja midagi proovivad.
Vaadates tagasi osadele asjadele, mida teinud olen,
poeb endalgi hirm nahka.
Kuid tead mis?
Kuid tahad vaid stabiilset elu, vahetades Kaananimaa Haarani vastu
Paljud inimesed maanduvad keset oma valu
ega liigu sealt enam kuhugile.
Ja nii nad vaid elavadki oma valuga.
Meil oli 2. nädalat tagasi naistekonverents,
kuhu võtsin lavale kaasa suure sildi: "Parkimine keelatud"
Aja oma elu sealt parklast välja!
Aja see väljasõiduteele!
Statistiline fakt on see, et 70% inimestest vihkab oma tööd.
Mine otsi siis endale uus töö!
Kuid siis pole sul muidugi enam millegi pärast nuriseda
ja pead ehk isegi tõdema, et sulle meeldib su töö.
Tead mis? Ma armastan seda, mida ma teen.
Mul pole kunagi seda tunnet, et ma käin tööl.
Ma armastan seda, mida ma teen.
Samas kui paljud hoiavad kinni tööst, mida nad vihkavad,
sest neile meeldib see palk, mida nad sealt saavad.
Kuid ükski rahasumma pole väärt pidevalt õnnetu olemist.
Ükski rahasumma pole väärt pidevalt õnnetu olemist.
Mitte ükski summa.
Öeldakse, et enamus inimesi, kes vihkavad oma tööd,
vihkavad seda seetõttu, et neile ei meeldi nende ülemus.
Mul on selle kohta nüüd küll sõna.
Jah, võib-olla sul ongi vilets ülemus,
aga võib-olla sulle lihtsalt ei meeldi, kui keegi ütleb, mida tegema pead?
Appikene, kas ma tõesti ütlesin selle välja?
Uskumatu!
Vabandust! See lihtsalt lipsas üle mu huulte.
Sa võid olla palju õnnelikum, kui vaid ise tahad.
Kui vaid tuuniksid oma suhtumist õige pisut,
Tuunigem vaid pisut oma suhtumist.
Tahan julgustada sind mitte kartma ja muretsema asjade pärast,
mida sa nagunii muuta ei saa.
Selle asemel muuda oma fookust,
lastes Jumalal muuta end läbi su probleemide,
et sina omakorda saaks siis muuta keskkonda enda ümber.
Täna pakume sulle raamatut, mille üle mul on hea meel -
"20 viisi, kuidas muuta iga päev paremaks".
Kui sul on 20. viisi,
mille abil muuta ükskõik, milline päev paremaks,
siis miks sa ei peaks tahtma seda teha?
See on raamat, mida tasub omada
ja mis kulub kindlasti nii mõnelegi su tuttavale ära.
Tahan, et naudiksid igat päeva oma elus
ja parim viis, kuidas seda teha, on uurida ja tunda Jumala Sõna.
Head päeva sulle!
Skaalal 1'st 10'ni
kuidas hindaksid oma tänast päeva?
On sul hea päev või mitte,
Joyce tahab õpetada sulle 20. viisi, kuidas muuta iga päev paremaks.
Praktilised nõuanded, mida kohe käiku lasta,
et muuta oluordi.
Milline iganes ka su päev poleks - pööra halvad päevad heaks
ja head päevad suurepärasteks!
Täna pakume sulle Joyce'i uut raamatut
"20 viisi, kuidas muuta iga päev paremaks".
Lisaks sellele veel täiendavad materjalid,
kuhu kuulub ka CD'de komplekt:
"Lihtsad, praktilised muutused - reaalsed tulemused".
Tellimisinfo nähtav ekraanil.
Külastame igal aastal 150 - 200 000 kinnipeetavat.
Nii oleme jõudnud üle 2,7. miljoni kinnipeetavani,
kellele oleme ka teinud kinkepakid.
Neid organisatsioone pole palju, kes siin käiksid.
Ja enamus inimesi, kes siin käivad, ongi vaid kristlased.
Sain raamatu "Miks, Jumal, miks?"
Ma pole veel jõudnud seda lugeda,
kuigi olen lugenud muid kristlikke materjale.
Joyce on hea naine ja ta meeldib mulle.
Teil pole aimugi,
mida see nende meeste jaoks tähendab.
Näha neid naeratamas
või näha nende üllatunud nägusid, kui kinniste kongide vahel liigud,
sest seal ei käi mitte keegi
ja nad ise saavad välja vaid üheks tunniks päevas.
Nii et, kui siis keegi kingib neile paki ja raamatu,
küsivad nad tihti: "Miks te seda mu heaks teete?"
Aga seetõttu, et Jeesus teeks nii.
2014. a. jagati Mississippi vanglates 24 946 hügieenitarvete pakki.
LOOTUSE KÄSI
Me elame maailmas,
kus usaldust on raske võita ja kerge murda.
Ometi vajame me kõik turvapaika, kus julgelt usaldada.
Tule ja loo ühendus kellegagi, kes ei vea sind alt
ja kelle armastus su vastu ei kustu kunagi.
Seda kõike naistekonverentsil "Armasta elu!"
Kõnelejateks ekraanil nähtavad isikud
Tahad saatanat marru ajada?
Siis usalda Jumalat ja naudi elu seni, kuni Jumal su probleeme lahendab.
Ütle Jumalale: "Ma ei piira Sind enam kuidagimoodi,
sest tean, et Su soosing viib mu sinna, kus ma olema pean."
Täpsem konverentsiinfo Joyce'i kodulehelt.
"Armasta elu" naistekonverents
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.